Konferenza ta' Ċipru dwar is-Sostenibbiltà u r-Responsabbiltà Korporattiva

Il-Konferenza ta' Ċipru dwar is-Sostenibbilita' u r-Responsabbilta' Korporattiva hija l-aktar laqgħa annwali komprensiva ta' kumpaniji u eżekuttivi f'Ċipru ffukata fuq inizjattivi ta' responsabbilta' soċjali korporattivi u l-iżvilupp ta' strateġiji għal sostenibbilta' korporattiva fit-tul. Dan bl-applikazzjoni tal-princċipji ta' investiment ESG (Ambjentali, Soċjali, Governanza). Fid-dawl tal-importanza li dejjem qed tikber fir-rigward ta' kwistjonijiet ambjentali u soċjali, l-iżvilupp sostenibbli qed isir priorita' globali, li jqanqal ħafna gvernijiet, soċjetajiet ċivili, u negozji biex jadottaw prattiki ġodda. Ir-realta' l-ġdida enfasizzat il-ħtieġa li jiġu adottati mudelli tan-negozju aktar reżiljenti, u Ċipru huwa fost il-pajjiżi li lesti li tkun tagħmel parti minn din il-bidla. 

F'Ċipru, in-numru ta' kumpaniji li jirrikonoxxu l-importanza ta' investiment f'indikaturi ESG dejjem qiegħed jikber. Dawn il-kumpaniji jgħarfu li dan jista' jwassal  fit-tiksib ta' sostenibbilta' fit-tul u biex ikun hemm titjib fil-valur tan-negozju tagħhom. Fl-istess ħin, organizzazzjonijiet barranin li joperaw ġewwa ċ-Ċipru qed jadottaw politiki ESG u qed jikkontribwixxu direttament għall-isforzi globali.  Hekk kif il-konsumaturi u l-investituri jsiru aktar sensittivi għall-kwistjonijiet relatati mal-ambjent, u mas-soċjeta' u governanza tajba, il-kumpaniji jiffaċċjaw l-obbligu li jadattaw malajr u b'mod effiċċenti għal rekwiżiti ġodda biex iżommu s-sostenibbilita' taghhom. 

 L-għan 
L-għan ewlieni tal-Konferenza ta’ Ċipru, li se ssir għas-16-il darba fl-2024 fil-Lukanda Hilton f'Nikosja, huwa li tippreżenta l-aħjar prattiki fis-sostenibbiltà korporattiva u r-responsabbiltà soċjali minn kemm kumpaniji Ċiprijotti kif ukoll minn dawk internazzjonali. Barra minn hekk, se tanalizza r-raġunijiet għalfejn il-kumpaniji se jsiru aktar attraenti u jkollhom ċans akbar għal sostenibbiltà fit-tul. L-integrazzjoni ta' miri li jistgħu jitkejlu u l-aħjar prattiki fil-kuntest tal-ESG taffettwa direttament il-mudell tan-negozju, l-istruttura organizzattiva, il-politiki finanzjarji, u l-ħtiġijiet operattivi tal-kumpaniji. 

 Il-programm 
Il-konferenza se tkun qed teżamina bir-reqqa l-aħħar żviluppi globali fis-sostenibbiltà u r-responsabbiltà korporattiva, filwaqt li se tiffoka fuq is-CSRD (Corporate Sustainability Reporting Directive), kriterji ESG, u standards ESRS (European Sustainability Reporting Standards). Se jiġu ppreżentati wkoll studji ta’ każijiet internazzjonali u domestiċi ta’ kumpaniji li implimentaw politiki innovattivi. Il-konferenza hija organizzata mill-organizzazzjoni mhux governattiva indipendenti CSR Cyprus, b'kollaborazzjoni ma’ IMH, kumpanija li tispeċjalizza fl-organizzazzjoni professjonali ta' konferenzi, seminars, workshops, wirjiet kummerċjali, u l-għoti ta’ premjijiet tan-negozji. Il-15-il konferenza ta’ Ċipru hija appoġġjata minn Meridianbet Cyprus. 

 Parteċipanti 
Fost dawk li se jattendu għall-Konferenza ta' Ċipru dwar is-Sostenibbiltà u r-Responsabbiltà Korporattiva se jinkludu:

 Maniġers tas-Settur ESG
 Maniġers fil-Marketing, Komunikazzjoni u Relazzjoni Pubbliċi
 Eżekuttivi minn kumpaniji Ċiprijotti ta' kull settur u daqs
 Aġenziji tar-Reklamar
 Fornituri tas-Servizzi  u Professjonisiti fil-Komunikazzjoni u Relazzjoni Pubblċi
 Uffiċċji ta' Konsulenza u Esperti
 Organizzazzjonijiet mhux Governattivi
 Organizzazzjoniet ta' min Iħaddem
 Kmamar tal-Kummerċ
 Korpi professjonali oħra interessati fl-implementazzjoni ta' żvilupp sostenibbli 

 Referenzi 

Kategorija:Ċipru
Kategorija:Konferenzi
Kategorija:Ekonomija